sasicodes/solvari-1 huggingface dataset:
அவர்கள் நால்வரையும் மெக்டொனால்ட்ஸ் ரெஸ்ரோறண்டுக்குக் கூட்டிப் போய் மில்க்ஷேக்கும் கொக்காக்கோலாவும் வாங்கிக்கொடுத்து நூற்றி எட்டாவது தடவையாக ஏர்போர்டுகளில் எப்படி நடந்து கொள்ள வேண்டும் விமானம் ஃப்ராங்ஃபேர்ட்டில் ட்ரான்ஸிட்டில் நிற்கும் போது எப்படி இறங்கி எந்த கேட்டினால் வெளியேற வேண்டும் என்பது பற்றி விளக்கம் கொடுத்தேன்
அங்கிருக்கும் டியூட்டி ஃப்ரீ ஷாப் எதிரில் உள்ள ஒடுக்கமான ஹோல் போன்ற கொறிடார் நேரே உங்களைப் பிரிட்டிஷ் ஏர்வேய்ஸின் விமானப் பயணிகளை விமானம் ஏற்றும் டர்மினல் ஹோல்களுக்கும் இட்டுச் செல்லும்
எதற்கும் முதலில் பெரிய ஹோலில் உள்ள அறிவித்தல் பலகையிலோ அல்லது ஆங்காங்குள்ள டிவி மொனிடர் போன்ற டேர்மினல்களிலோ  நம்பர் பிளைட்டுக்குப் பயணிகள் செல்ல வேண்டிய ஹோலின் இலக்கத்தைப் பார்த்து உறுதி செய்து கொண்டு முதற் சொன்ன கொறிடோர் வழியே போகிறீர்கள்
அந்த ஹோலினுள் நுழையுமும் வாசலில் அதிகாரிகள் உங்களையும் உங்கள் பெட்டிகளையும் இன்னுமொருதடவை ஸ்கானிங் பரிசோதனைக்கு உட்படுத்தலாம்
மாலை ஐந்து மணிக்கே குட் பை சொல்லி அவர்களை உள்ளே அனுப்பிவிட்டு நாம் வெளியில் கோலாலம்பூர் செல்லவிருந்த ஒரு பயணிக் கும்பலுடன் கலந்து காத்திருந்தோம்
என் தொழில் பார்ட்னரும் நண்பனுமான ராதாவும் நானும் சும்மா விவாதத்திற்கு பகுத்தறிவு வாதங்கள் பேசினாலும் இது போன்ற டென்சனான தருணங்களிலும் இக்கட்டான வேளைகளிலும் எல்லாத் தெய்வங்களையும் வேண்டிக் கொள்வோம்
பிரிட்டிஷ் ஏர்வேய்ஸ் ரிகுயஸ்ட் தீஸ் பசெஞ்ஜேர்ஸ் ரூ பி ஒன் போட் ஓவர் த டிரான்ஸிட் டேர்மினல் சி ஹோல் இம்மீடியட்லி
இவர்கள் உரிய நேரத்தினுள் விமானத்திற்குள் போகாவிட்டால் இருபதினாயிரம் டொலர் ஸ்வாகா தலை மாற்றம் செய்யப்பட்ட பாஸ்போட்களுக்குக் கொடுத்த விலையே பதினாயிரம் டொலர்
ஏர்போட்டுள் நுழைந்து விமானத்தில் ஏறி உட்காருவது வரையில் எத்தனை தெளிவாக எத்தனை தடவை தொண்டை நீர் வற்ற எடுத்துச் சொல்லியிருந்தோம்
டாக்ஸியில் ஏறிக்கொண்டு எமது ஹோட்டலுக்கு அண்மித்தாக சிராங்கூன் ரோடில் சைனா ரெஸ்ரோறன்ட் ஒன்றில் இறங்கிக் கொண்டோம்
சுமாரான கிக் ஏறும் வகையில் பியர் குடித்துக் கொண்டு இருக்கையில் ராதா இருபதினாயிரம் டொலர்கள் சம்பாதிக்க இத்தாலி சர்க்கஸ் கொம்பனியில் எத்தனை கோடி தரம் சம்மட்டியால் அடிக்க வேண்டுமென்று வருந்தினான்
ட்ரான்ஸ்ஃபர் என்பது வேறு ஏதாவது விமானத்தில் சிங்கப்பூர் வந்த தொடர்ந்து உங்கள் விமானத்தில் பயணிப்பவர்கள் தங்கும் அறை அதனுள்ளும் யாராவது பயணிகள் இருந்தார்களா
ஐந்து நாற்பத்தைந்து வரையில பிளேன் புறப்பட்டுப் போகும் வரையில் நாலு பேரும் மழுவன்கள் மாதிரி உட்கார்ந்திருக்கிறியள் மூன்று தரம் உங்களுடைய பேருகளைத் திரும்பத் திரும்பக் கூப்பிட்டாங்களே காதென்ன எல்லோருக்கும் ஒத்தபடி அடைச்சுப் போயிருந்ததோ அவர்கள் கூப்பிட்டதொன்றுமே விளங்கேயில்ல லாஸ்ட் மினிட்லதான் இவருடைய பேச்சைக் கேட்டு ப்ளேனை விட்டு விடுவோமோ என்று பயம் வந்து வெளியில வந்த அந்தப் பக்கமாய் வந்த ஒரு ஓபிசரைக் கேட்டோம்
எல்லோரையும் பின்னால் வரச் சொல்லி லிப்டில் அறைவல் ஹோலுக்குக் கூட்டிக்கொண்டு போய் பாஸ்போட்களைத் திரும்பிக் கையில் தந்துவிட்டுச் சொன்னார் வேறு யாராவது அதிகாரி பிடித்து உங்களைப் பொலீசில் குடுத்தானெண்டால் மூன்று வருஷங்கள் உள்ள குந்த வேண்டி வரும் இங்க ஒரு நிமிஷமும் நில்லாமல் ஓடித் தப்புங்கோ என்று வாசலைக் காட்டிவிட்டார்
எங்களுடைய பிரச்சினைகள் தெரிந்த ஒரு அதிகாரியிடம் மாட்டினபடியால் உங்களை ஓடித்தப்புங்கோ என்று விட்டு விட்டான்கள் யாரோ ஒரு நல்ல ஜீவன் அதுதான் பார்த்தன் யாராவது ஒரு தமிழனிட்ட மாட்டியிருந்தால் நேரே பொலிஸில் ஒப்படைத்து தனது உத்தியோகப் பெருமையைக் காட்டியிருப்பான் நீர் பேசாமல் அம்பாள் கஃபேயில் நின்று அடுப்பையே பார்த்திருக்கலாம் காணும் இங்கவந்து இன்னும் மூன்றுபேர் சுளுவாய் ஃப்ராங்பேர்ட்போய் இறங்கிற சான்ஸையும் கெடுத்திட்டு நிற்கிறீரே
என்ன துரைமாரை ட்ரான்ஸ்ஃபர் ரூமிலிருந்து பிளேனுக்குள்ள கூட்டிக்கொண்டுபோய் இருத்துவாங்களென்று இருந்தனீங்களோ ஏனென்றால் நீங்களெல்லோரும் என்ன டிப்ளோமட் பாஸ்போர்ட்டுக்கள்தானே வைத்திருக்கிறியள்விஐபிக்களென்று வந்து நிலபாவாடை விரித்து உங்களைக் கூட்டிக்கொண்டுபோக இந்தாளுக்குத்தான் மூளையில்லை என்றால் உங்களுக்கெங்கை போச்சு ஒரு வயதுக்குத்தகுந்த விவேகம் வேண்டாம்
கட்டுநாயகா விமானநிலையம்போலப் பயணிகளை பேருந்துமூலம் இங்கெல்லாம் விமானம் தரித்துநிற்குமிடத்துக்குக் கூட்டிக்கொண்டு போக மாட்டார்கள்
பயணிகள் டர்மினல் அறையிலிருந்தெ நேரடியாக டெலெஸ்கோபிக் பஸேஜினூடாக விமானத்தில் ஏறிவிடலாம் என்பதையும் அவர்களுக்குச் சொல்லியிருக்கலாமென்று பட்டது
இவ்வளவு செலவுசெய்து றிஸ்க் எடுத்துக்கொண்டு பிளேன்ல ஏறுறதுக்கு வாசல்படிவரைக்கும் கொண்டுவந்து விட்டிருக்கிறம் நீங்கள் வீம்புக்குப் பண்ணின மாதிரி எல்லாவற்றையும் கெடுத்துப்போட்டு ஒன்றுமே நடவாத மாதிரி வந்து நிக்கிறியள் ஏஜென்ட் என்றாப்போல எல்லோரும் என்ன சுவிஸ் பாங்கில கணக்கு வைச்சிருப்பாங்கள் என்று நினைக்கிறியளோ
ரெண்டு லட்சம் புரட்ட எவ்வளவு கஷ்டப்பட்டிருப்பியள்அப்பிடித்தான் நாங்களும்நாலு ட்றிப்ஸ் அடிபட்டுப்போச்சென்றால் றோட்டில துண்டைப் போட்டுக்குந்தவேண்டியதுதான் ஒரு பயல் பைசா காட்டமாட்டான்
நீங்கள் வேறுயாரும் ஏஜென்டிட்டை கொளுவுப்பட்டிருந்தால் அடுத்த கொழும்பு ஃப்ளைட்டில ஏற்றிவிட்டிட்டு இதுக்குமேல ஒன்றுஞ்செய்யேலாவென்று டட்டா காட்டிவிட்டிருப்பாங்கள்
உங்கள் தலைகளின் ஒளிவட்டங்களைப் பார்த்த அன்றே இது எம்மால ஆகாத கேஸென்று திரும்ப்பிக்கொழும்புக்கே அனுப்பியிருந்தோமென்றால் நஷ்டம் ஏதோ கொழும்புக்கான டிக்கெட் செலவோட போயிருக்கும்
ஏதோ எங்கட தலைவிதியாக்கும்அட சிங்கப்பூர்க்காரன் ஏர்ப்போட்டுக்குள்ள விட்டாப்போல நேராய்ப்போல பிளேனுக்க குந்தத்தெரியாமல் இருக்கிற பூச்சிகள்பட்டிக்காட்டான்கள் இந்த  இல நீங்களாய்த்தான் இருக்கும் ஆபிரிக்காக்காரன்கள் எப்போவோ திருந்திவிட்டாங்கள்இராப்பகலாய் வீடியோவில நதியாவையும் ரேவதியையும் பார்த்துக்கொண்டிருந்த நேரம் உங்களுடைய பாஸ்போட்டில இருக்கிற பெயருகளைப் பாத்துவைச்சுருக்கலாமல்லே
கொஞ்சம் வித்தியாசமாய்க்கூப்பிட்டால் உங்கள் பெயர்களையே விளங்காத நீங்கள் ஃப்ரெஞ்சும் ஜெர்மனும் படித்து யூரோப்பைக்கலக்கிஅப்பப்பா அதெல்லாம் எந்த யுகத்திலோ நெற்றியில் அடித்துக்கொண்டான்
அவர்களைக் கொழும்பிலிருந்து எப்போது சிங்கப்பூருக்கு அனுப்பவேண்டுமென்றுகேட்டு டெலெக்ஸ் ட்ரான்ஸ்ஃபர் மூலம் என் வங்கியிலக்கத்துக்கு பணமும் அனுப்பியிருந்தார் சற்றே சுதாகரிக்க முடிந்தது
கலியுகத்தில் ஜனத்தொகை அதிகரித்துவிட்டதாலோ என்னவோ அவர்களும் பிஸி மிகவாகி இப்போதெல்லாம் தமது பிரதிநிதிகளையே அனுப்புகிறார்கள் அவர்களும் உண்மைப்பக்தர்களையெல்லாம் விட்டுவிட்டு கண்டநின்றவர்களிடமெல்லாம் வந்து சேர்ந்துவிடுகிறார்கள்
பத்து வருடங்கள் ஜெர்மனியில் பனியிலும் குளிரிலும் இரவுபகலாக வேலைசெய்து குருவியாய் சேகரித்த பணத்தை விவேகம் சுயதொழில் ஆரம்பிக்கிறேன் என்று உணவகம் ஒன்றை ஆரம்பித்து அதில் கரைத்துவிட்டுத் தளர்ந்துபோய் இருந்தவன்
ஒன்பது பேர்கொண்ட குடும்பத்தின் பொறுப்பான தலைப்பிள்ளையாகக் குடும்பப் பாரத்தைச் சுமக்கவேண்டி எண்பதுகளின் ஆரம்பத்திலேயே பையில்  டொலருடன் தரைவழியாகப் பரதேசம் புறப்பட்டு ஈரான் ஈராக் எல்லாம் வேலைதேடியலைந்து கடையாக இத்தாலியில் தரித்துநின்று சர்க்கஸ் கொம்பனியொன்றில் மாதம்  டொலருக்கு  கிலோ மடத்தலினால் கூடாரம் கட்டுவதற்கான ஆணி அடித்துக்கொண்டிருந்த நண்பன் ராதாவுடன் சேர்ந்து கொஞ்சம் விரைவாகப் பணம் சம்பாதிக்கும் நோக்கில் சிங்கப்பூரில் முகாமிட்டுநின்று இலங்கைத் தமிழ் அகதிகளை கடவுச்சீட்டுகளில் சில பொருத்தங்களைச் செய்துகொண்டு கனடா மற்றும் ஐரோப்பிய நாடுகள் நோக்கி நகர்த்திக்கொண்டு ஓரளவுக்கு நாணயமான ஏஜென்டுகள் எனப்பெயர் வாங்கிக்கொண்டிருக்கும் வேளையில் எந்தக்கடவுளின் பிரதிநிதியோ சட்டநாதன் எனும் அகதிப்பயணியின் உருவில் எம்மிடம் வந்து சேர்ந்தார்
முதுகில் ஒட்டகத்திமில்மாதிரி பாளைக்கத்தி வளைவுடன்கூடிய சிறியதிட்டு கால்களை எட்டிவைத்து ஒட்டகத்தைப்போலவே தலையை ஆட்டியாட்டித் தாண்டி நடக்கும் அழகே தனி
சிங்கப்பூரில் பிறநாடுகளுக்குப் பயணிக்க ஏஜென்டுகளால் கொண்டுவரப்படுபவர்களிடமும் ஏஜென்டுகளை நம்பியும்வந்து தரித்து நிற்கும் ஏனைய பயணிகளிடமும் சட்டநாதன் பேசும்போது அணுவிஞ்ஞானி ஐன்ஸ்டைனுக்கே தான்தான் ஐடியா கொடுத்ததுபோலவும் தான் மட்டும் ஈழத்தில் இன்னும் ஒரு வருடம் நிற்கமுடிந்தால் கண்டி அநுராதபுரம் பொலநறுவை உள்ளிட்ட நெடிய தமிழீழத்தை அமைத்துக்கொடுத்துவிடுவேன் என்றமாதிரிக் கொளுத்துவாராம்
மாதனைபருத்தித்துறை மகேந்திரனைப்போல கொழும்பில் பசிபிக்லங்கா என்றோ அன்டார்டிக் லங்கா என்றோ போட்மாட்டி நூற்றுக்கணக்கில் அப்பாவிகளிடம் ஜெர்மனிக்கு அனுப்புகிறேன் கனடாவுக்கு அனுப்புகிறேன் பேர்வழியென்று காசைச்சுருட்டிவிட்டு அவர்களை பாங்கொக்கிலும் சிங்கப்பூரிலும் கொண்டுவந்து இறக்கிவிட்டுத் தலைமறாகிவாகிவிடும் அயோக்கிய நாதாரிகளைத்தவிர வேறெந்த ஏஜென்டுமே தம் உறாவுக்காரர்களை வெளிநாடுகளுக்கு நகர்த்த உடன்படுவதில்லை
தம்பி உழைச்சுத்தருவான்தானே என்றோ எங்கட காசுக்கென்ன பயம் என்றோ தட்டைப்புரட்டிப் போட்டார்களாயின் போச்சு பயணி ரூட் பிழைச்சு ஏதாவது நாட்டில் தொங்கிப்போனால் உலகத்தின் நாடுகள் அனைத்திலிருந்தும் அவரின் மற்ற உறவினர்களிடமிருந்தும் தொலைபேசி அழைப்புகள் வரும்
பயணி பெண்ணாயிருந்தால் முகூர்த்தம் தப்பப்போகுது பெண்ணைக் கெதியாய் அனுப்புங்கோ என்று மாப்பிள்ளைப்பையன் தணலில் நிற்பவன்போலத் துடிப்பான்
அதிகம் முதலீடுசெய்து ஆண்களினதும் பெண்களினதுமாகப் பத்துப் பதினைந்து காட்களை வாங்கிவைத்துக்கொண்டு தோற்றமும் வயதும் பொருந்துமிடத்து தலைகளை மாற்றியும் மாற்றாமலும் வெற்றிகரமாகத் தொழில் செய்துவந்தார்
ஃப்ரான்ஸ்போக சிங்கப்பூரில் தரித்துநின்ற அவரது பெறாமகன் உறவுமுறையுள்ள ஒரு பையன் அவரைச் சித்தப்பா சித்தப்பா எனக்கூப்பிடவும் எல்லோருக்குமே சித்தப்பாவானார் தியாகநாதன்
வழக்கமான ஏஜென்டுகளைப்போல அழைத்துச்செல்லும் இளம்பெண்களிடம் பாலியல் ஜோக்குகளோ சேஷ்டைகளோ வைத்துக்கொள்ளாமல் அவர்களைக் கௌரவமான முறையில் பாதுகாப்புடன் கூட்டிக்கொண்டுபோய் அக்கரையில் சேர்ப்பிப்பதாலும் இதுவரையிலான அவரது ட்றிப்புகள் எதுவும் அடிபட்டுப்போகாமல் அதிஷ்டகரமானவையாக நடந்துகொண்டிருந்ததாலும் ஜென்டில்மென் ஏஜென்ட் என்று பெயரெடுத்திருந்தார் சித்தப்பா
அவரோ சட்டநாதனின் வயதுக்குப்பொருத்தமான காட்கள் தன்னிடம் இல்லையென்றும் மற்ற இளைஞர்கள் மூவருக்கும் டிக்கெட்போட்டுத்தந்தால் தான்கூட்டிப்போவதாகவும் சம்மதித்தார்
அதேவாரம் ஜெர்மன் நண்பன் அனுப்பிய பணத்தில் சித்தப்பாவுக்கும் இளைஞர்களுக்குமாகச்சேர்த்து டிக்கெட்டுகள்போட்டு அவர்களை வெற்றிகரமாக அனுப்பிவைத்துவிட்டுச் சற்றே ஆசுவாசம் செய்தோம்
அது பொதுவாக அரளைபெயரும் வயது மாத்திரமல்ல அந்த வயதுக்காரர்கள் எவ்வளவுதான் காசைக்காட்டினாலும் புத்தகத்தைக் கொடுப்பதுபோன்ற ஸ்பெகுலேஷன்களில் இறங்கமாட்டார்கள்
ஜெர்மனியிலிருக்கும் எனது சகோதரனுக்கு நிலமையை எடுத்து  டெலிகாட்டுகள் தீருமட்டும் எடுத்துச்சொல்லி எப்படியாவது பணம் அனுப்பச்சொல்லிக் கேட்டேன்
நான் தொழில் தொடங்கும்போதே செட்டிக்கு வேளாமை என்று ஆசீர்வதித்தவர் ஏராளம் சலிப்புகள் சினத்தல்களின் பின் ஐந்து வட்டிக்கு  டொலர்கள் வாங்கி அனுப்பினார்
இனிமேல் வெள்ளைச்சல்லி புரட்டேலாது கண்டியோ இதற்குள் எனக்கும் ராதாவுக்கும் விசா காலாவதியாகும் நாள் நெருங்கி வந்துகொண்டிருந்தது
முன்பாயின் தொடருந்தில் மலேஷியாவுக்குப் போய்விட்டு மறுநாளே சிங்கப்பூருக்குத் திரும்பிவந்தால் திரும்பவும் இரண்டு வாரங்கள் விசா லேசாகக் கிடைத்துவிடும்
இலங்கையருக்கு மலேஷியாவிசா பெறுவதில் ஏககெடுபிடிகள் வந்தபின்பு பயணச்சீட்டின் விலை அதிகமானாலும் பாங்கொக்குக்கே பறந்துபோய்த் திரும்புவோம்
எம் ஹொட்டலில் தன் நண்பர்களைப் பார்க்க அடிக்கடி வருகிறவரும் எம்மைக்காணும் வேளைகளில் புன்னகைப்பவருமான ஒருவர் எப்படியோ சட்டநாதனின் பிரச்சனையைத் தெரிந்துகொண்டு எதேச்சையாக எம்மைக் கோமளவிலாஸில் கண்டபோது சொன்னார் பெர்லினிலிருந்து ஒருத்தர் வந்து பெருமாள்வீதி சீனாக்காரியின் ஹொட்டலிலே நிற்கிறார்
அவர்கள் குடும்பத்திலே யாருக்கோ இங்கே கலியாணம்போல இருக்கு ஸ்ரீலங்காவிலிருந்து பெண்ணின் வருகையை எதிர்பார்த்துக்கொண்டிருக்கிறார்கள்
தகவலருக்கு நன்றிகூறிவிட்டு அந்த ஆசாமி பிடிச்சிராவிடைப்பாக இருக்கக்கூடாதேயென்று பெருமாளைச்சேவித்துக்கொண்டு போகும் வழியில் சிராங்கூன் வீதி வீரமாகாளி அம்மனுக்கொரு அர்ச்சனையும் செய்வித்துக்கொண்டு பிரசாதத்துடன் சீனாக்காரியின் ஹொட்டலுக்குப் போனோம்
என் மனக்குகையில் ராதாவின் அப்பா சுருட்டுக்கொட்டிலுக்குள் இருந்து ஆடுகுதிரையில் ஆடுவதைப்போல் முன்னும் பின்னும் ஆடியாடி சுருட்டுசுத்தும் திவ்யகாட்சி விரியவும் எழுந்த சிரிப்பை அடக்கிக்கொண்டேன்
கன்னையா மேலும் நெருங்கி பெர்லினில் நாலுவட்டி சுப்பரைத்தெரியுமோ சூனா கானா சூரியைத்தெரியுமோ வொட்கா வேலாயுதத்தைத்தெரியுமோ என்று கேட்ட எல்லாரையும் நம்ம கூட்டுக்கள்தான் என்றேன்
பின் விடுதலைப்போராட்டங்கள் பற்றிப் பேச்சுவந்தபோது அவர் எந்த இயக்கப் பக்கமாய் வீசுகிறாரென்பதை நுட்பமாய்க் கணித்து அதுக்கிசையச் சல்லாரியைப் போட்டேன்
கன்னையா அலமாரி மாதிரி அகலமாயிருந்த மாமியைக் கண்களால் காட்டிச்சொன்னார் ஓஅதுவுந்தான் அதோட இவவின்ர தம்பிக்காரனுக்கு கல்யாணம்
பெண் வியாழக்கிழமை பின்னேர ஃப்ளைட்டில கொழும்பில இருந்து வாறா வந்ததும் நாளைப்பார்த்துக் கோயில்ல தாலிகட்டை வைச்சிட்டு என்றவர் நிறுத்தி மனைவியின் முகத்தப்பார்த்தார்
அவரைப் புரிந்துகொண்ட மாமி சொன்னார் விஷயத்தைத் தம்பியிட்ட வெளிப்படையாய்ச் சொல்லுங்கோவன் அந்தத் தம்பியும் பெர்லினில இருக்கிறார் மற்றவரும் பக்கத்தூர்க்காரராயிருக்கிறார்
பரிச்சயமில்லாத புது ஏஜென்டுகளிட்டைப்போய் முட்டுப்படுற நேரம் இப்படி நெருக்கமாய் இருக்கிறவையிட்ட பொறுப்பை ஒப்படைக்கிறது நம்பிக்கைகூடத்தானே மாமியின் பீடிகையில் அவர்கள் எங்கே வருகிறார்கள் என்பது புரிந்தாலும் ஒன்றும் புரியாத கன்னியின் பாவனையோடும் அவர் கோடிகாட்டும் விஷயத்தில் அக்கறை காட்டாமலும் மேலும் தெக்கா மார்க்கெட்டில் விளைமீன் கிடக்கென்றும் செனகொ போர்ட்டில சாண்நீள இறால் கிடக்கென்றும் அளக்கவும் கன்னையா மீண்டும் விஷயத்தைத்தொட்டார்
கல்யாணம் முடிஞ்சகையோட பொம்பிளையையும் கூட்டிப்போறதுதான் எங்கட பிளான் அந்தப்பொறுப்பை இப்ப நெருக்கமாயிட்ட உங்களிட்டயே விடலாமென்று யோசிக்கிறம்
நீங்கள் ஒன்றுக்கும் யோசிக்கவேண்டாம் நான் அதுக்கான காசைக்கூட பெர்லினிலேயே வந்து வாங்குவன் ஒரு தமிழன் இன்னொரு தமிழனுக்காக இதைக்கூடச் செய்யாட்டிப் பிறகென்ன மனுஷர் நாம
ராதா சொன்னான் எதுக்கும் நீங்கள் உங்கட மைத்துனரிட்டயும் ஒரு வார்த்தை கேட்டுவையுங்கோஇதை எங்களைக்கொண்டு செய்விப்பதில அவருக்கும் பூரணசம்மதந்தான் என்றதை அறிஞ்சிட்டால் எங்களுக்கும் மனதுக்கொரு தைரியமாயிருக்கும்
என்ன விஷயம் எதென்றாலும் நேர்நேராய்ப்பேசுங்கோ எதிலும் வெளிப்படையாய் இருப்பதுதான் எனக்கும் பிடிக்கும் என்றார் பெர்லின் கன்னையா
ஓமோம் வெளிப்படையாய் இருக்கிறதுதான் எல்லோருக்கும் நல்லது எப்படியும் ஒருவாரமோ பத்துநாட்கள் நீங்கள் இங்கேதானே இருக்கப்போறியள்
என்னமாதிரியென்றால் அசப்பில உங்களையே மாதிரியே ஒருத்தர் எங்களிட்ட இருக்கிறார் அதுதான் உங்களின்ர புத்தகத்தை ஒரு நாலுநாட்களுக்குத் தந்தியளேயென்றால் ஒரு கும்பத்தஸ்தருக்குப் பெரும் உபகாரமாய் அமையும் ம்ம்ம்ம் என்ர புத்தகம் பாருங்கோ அது ஒறிஜினலாய்க்கிடக்கு
புத்தகத்துக்கு நடப்பு விலையைவிட ஆயிரம் வெள்ளிகூடப்போட்டு ஏழாயிரமாய்த்தாறம் என்றுவிட்டு ஜெர்கின் பொக்கட்டுக்குள் கையைவிட்டு டொலர்க்கட்டை எடுத்துச் சரக் சரக்கென்று எண்ணத்தொடங்கினான்
மாமி காசுக்கட்டைப் பார்த்ததும் ஏழாயிரம் வெள்ளிக்கும் அப்படியே  சவரன்கள் நகைகள் வாங்கி உடம்பெல்லாம் தொங்கவிடலாமென நினைத்தாரோ என்னவோ முகத்தில்  உவாட்ஸ் மெர்க்குரி விளக்கின் பளீர் ஒளிப்பைக் காட்டினார்
இப்ப உங்கள் மைத்துனரின் மனைவியைக்கூட நாங்கள்தான் அனுப்பிவைக்கிறதென்றால் உங்களைப்போல ஒருத்திதந்த பாஸ்போர்ட்டையோ ட்ராவல் டொக்குமெண்டையோதான் பாவிக்கப்போறம்
நீங்கள் இவ்வளவு சொல்றதால நானும் நம்பவேண்டியிருக்கு என்றவர் மனைவியின் திசையில் பார்த்துச் செருமிவிட்டுச் சொன்னார் எங்களோட காசுக்குப்பிரச்சனையில்லை பன்னிரண்டென்றாலும் சரிதான்
நாங்கள் ப்றோட்வே ஹொட்டல்ல அதுதான் வீரமாகாளி அம்மன் கோவிலுக்கும் மசூதிக்குமிடையில இருக்கிற பெரிய ஹொட்டல்ல ம் நம்பர் அறையில இருக்கிறம்
அவர்களுக்கு ஹொட்டல் கார்ட்டையும் கொடுத்துவிட்டுப் படியிறங்கையில் ராதா சொன்னான் புத்தமின்னும் வரேல்லையென்றுபோட்டு ரெண்டு ட்றிப்பென்றாலும் அடிக்கவேணும் இல்லாட்டி நட்டம் கவர்பண்ணேலாது
ஏர்போட்டில் சந்தேகம் வராமலிருக்க ஷொப்பிங் செய்யவந்த பய்ணிபோல் பாவனை இருக்கவும் விலை உயர்ந்த பெரிய பயணவுறை ஒன்றைவாங்கி அதுக்குள் எமது உடுத்திய சாரங்கள் சப்பாத்துக்கள் பத்திரிகைகள் தெக்காமார்க்கெட்டின் மலிவான கடாத்துணி என்பவற்றால் அடைத்து நிரப்பி உப்பச்செய்து லக்கேஜில் போட்டோம்
மறுநாள் காலைமுதல் சட்டநாதன் பெர்லின்போய்ச் சேர்ந்த நல்ல செய்தியை எதிர்பார்த்து அறையை நீங்காது கோப்பியையும் தேநீரையும் மாறிமாறி வரவழைத்துக் குடித்தபடி காத்திருந்தோம்
சட்டநாதனை ஷோனஃபெல்ட் விமானநிலையத்திலிருந்து வீட்டுக்கு அழைத்துச்செல்ல நாம் ஏற்பாடு செய்திருந்த ஜீவா வேலைக்குப்போயிருக்க அவர் அறைத்தோழர் பேசினார்
ஒரு நெடுவல் காய் லக்கேஜ் கொன்வேயரிலயிருந்து சூட்கேஸைத் தூக்கிக்கொண்டு வெளியே வந்தவர்தான் பின்னால வந்த பொலிஸ் அவருடைய சூட்கேஸையும் வாங்கி ஆளையும் உள்ளேகூட்டிக்கொண்டு போனாங்கள் இரண்டு மூன்று மணத்தியாலமாய் வெளியில காத்திருந்து பார்த்தம்
புத்தகத்தைக் கொம்பியூட்டரிலபோட்டு நோண்டிப்பார்த்தால் என்னாகுமென்று நாங்கள் பயந்துகொண்டிருக்க அடுத்தகாலையில் சட்டநாதன் டாக்ஸியில் வந்திறங்கினார்
அந்தப் பிண்டங்களை அதிலேயே போட்டிட்டு ஆள் தப்பினால்ப்போதுமென்று போய்த்தொலையாதையுமன் உமக்கென்ன கெட்டகாலம் நீர் எப்பிடியோ ஜெர்மனிக்குப் போறது போகத்தான் போறீர் எங்களைத்தான் ஏழரைநாட்டான் பிடிச்சுக்கொண்டு நிக்குது
சரி அது என்னுடையதல்லத்தான் வேறு யாருடையதோ புத்தகத்தை எடுத்துக்கொண்டு இங்கே அரசியல் தஞ்சம்கோரி வந்திருக்கிறன் என்று சொல்லாதையுமன்
அப்படிச் சொல்லலாமென்றுதான் இருந்தனான் இரவு பாணைத்தந்து படுக்க வைத்திட்டுக் காலமை ஃப்ளைட்டில கொண்டுவந்து ஏத்திற்றானே அட போறதுதான் ஃபோர்ஜ்ட் பாஸ்போர்ட்டில அதோட சொந்தப் பாஸ்போர்ட்டையும் கக்கத்தில கொண்டுபோனால் எந்த நாட்டிலயப்பா உம்மை அனுமதிப்பான்
சொல்லுற இழவை ஒன்றும் செய்யாதையும் சொல்லாத கருமாதி எல்லாம் ஒழுங்காய் செய்து தொலையும் ராதா சொன்னான் இப்ப அந்த இழவைக் காவிக்கொண்டுபோயிராவிட்டால் டெம்பெரறி ஸ்டே தந்து நாட்டுக்கை ஓடென்று விட்டிருப்பாங்களே பொதுவாய் ஏஜென்ட் என்றாலே பம்மாத்துக்காரர் ஹம்பக்பேர் வழிகள் என்றுதான் உலகத்தில பேர் ஆனால் உம்மை மாதிரி பெர்லினல கொண்டுபோய் விட்ட பின்னாலும் ஓடித்தப்பிப்பிழைக்கத் தெரியாமல் பூமராங் மாதிரி எய்தவனிட்டையே திரும்பிவாற நாலுபேர் பயணிகளாக வாய்த்தால்ப் போதும்
அவனும் பக்கிரியாகி நடுத்தெருவில நின்று திருவோட்டை ஏந்தவேண்டியதுதான்ச்சே இந்த ஏஜென்ட் வேலைக்கு வெளிக்கிட்ட நேரம் அங்கேயே நின்று குதிரைகளுக்குப் புல்லுப்போடப் போயிருக்கலாம்
அம்மான் ஒரு விலாசப்பேர்வழி கண்டியோ என்ன என்ர மருமோன் சுவிஸுக்கென்ன சுக்கிரனுக்குக்கூட ஆட்களை அனுப்பிவைக்கக்கூடிய ஒரு பராக்கிரமசிங்கன் என்று பெண்சாதியின் சனத்திட்ட கொளுத்தியிருப்பார் சின்ன வயதில நாங்கள் பள்ளிக்குத் தேவையான கொப்பி பென்சிலுக்கு இடறுப்படுகிற நேரத்திலகூடத் திரும்பிப்பார்த்திருக்க மாட்டார்
இப்ப பார் அவருடைய விலாசத்தைக்காப்பாற்ற இந்தமாதிரி லோல்கேஸுகளோட மாயவேண்டிக்கிடக்கு படுத்தால் நித்திரை வருகுதில்லடா பாவம்டா
சித்தப்பா ஜெர்மனியில் கொண்டு சேர்த்த இளைஞர்களுள் இருவர் கொண்டுபோன பயணிகள் காசோலைகளை மாற்றியும் மற்றும் தெரிந்தவர்களோ உறவுகளிடமோ மாறியும்  டொலர்கள் டெலெக்ஸ் மூலம் அனுப்பிவைத்தனர்
மாப்பிள்ளையும் பெண்ணும் முன்பின் அறிமுகமானவர்களோ காதலித்தவர்களோஅல்ல இருந்தும் தமிழ்ப்படங்களில் தோய்ந்ததின் விளைவாக்கும் விமான நிலையத்தில் நாமெல்லாம் கூசிப்போகும்படி அவர்களது அணைப்பின் இறுக்கம் இருந்தது வீரமாகாளி அம்மன் சந்நிதியில் அவர்களுக்குத் தாலிகட்டு நடந்தது
பெர்லினை அடைந்துவிட்டால் அங்கே தனது ட்ராவெல் டொக்குமென்ட் தொலைந்துபோய் விட்டதென்றோ அல்லது வேறுமாதிரியான ஜில்மால் விட்டோ புது டொக்குமென்ட் பெற்றுக்கொண்டு விடுவார் ஆள் விண்ணன்
தனக்கு ராசியான ஏர்ப்போர்ட்டுக்கள் என்று ஃப்ராங்ஃபேர்ட் டுய்செல் டோர்ஃப் அம்ஸ்ரடாமுக்கு மட்டும் பயணிகளைக் கொண்டுப்போய் இறக்கிக்கொண்டிருந்தார்
நாம் சட்டநாதனுடன் அல்லாடுவதைப் பார்த்துச் சித்தப்பா தானாகவே சட்டநாதனையும் கன்னையாவையும் அவர் மைத்துனரின் புதுமனைவியையும் அம்ஸ்ரடாமில் தரித்து லண்டன் போகும் விமானம் ஒன்றில் அவரிடமிருந்த புத்தகங்களில் சில தயாரிப்பு விசாக்களைப்போட்டு அழைத்துச்செல்ல முன்வந்தார்
இந்த ஆள்தானே தனது பாஸ்போட்டைக் கொண்டுபோய் அநியாயத்துக்குத் தொலைத்தவர் என்று சட்டநாதனைக் காணுந்தோறும் அவருக்கு கேந்தி கேந்தியாக வந்தது
முதல் கோணல் முற்றுங் கோணல் நீங்கள் தயவுசெய்து மடுத்துக்கொண்டு நிற்காதையுங்கோ அவரையும் கூட்டிக்கொண்டுபோய் ஒரு மாதிரிக்கரை சேருங்கோஐயா
மறுநாள் சட்டநாதன் பொழுது விடியமுதலே எழுந்து குளித்துவிட்டுப் பெருமாள் கோவிலுக்குப்போய் பூசையில் கலந்துவிட்டு வில்வம்பத்திரி திருமண் பிரசாதங்களுடன் கோமளவிலாஸில் நெகிழிப்பைகளில் தேநீரும் வாங்கிவந்து எங்களை எழுப்பினார்
பெர்லின்போய் டிபோர்ட் ஆகிவந்ததிலிருந்து மற்றப் பயணிகளிடம் அடிக்கும் அலட்டல்கள் அலப்பறைகள் வெடிகள் பிரலாபங்கள் அனைத்தும் நீங்கி முழுமௌனியாகி விட்டிருந்தார்
இல்லடா விடியப்புறம் என்ர கீழ்வாய்ப்பல்லுகள் முரசோட கழன்றுவிழக் கனாக்கண்டன் எனக்கென்றால் இன்றைய விஷயம் சக்ஸஸாய் வருமென்று தோன்றேல்லை ஃப்ளைட்டைக் கான்சல் பண்றது சின்ன விஷயம் ஆனால் சேர்த்து யோசிக்க நிறைய விஷயமிருக்கு சித்தப்பா புத்தகத்துக்கு நெருக்கலாம் பெர்லின் கன்னையா பிறகும் தலையைச் சிலுப்பிச்சுதென்றால் அது யோசிக்க வேணும் அல்லது உங்களாலதான் சிங்கப்பூரில தொங்கிக்கொண்டு நிற்க வேண்டியிருக்கு நாங்கள் கொண்டு வந்த காசெல்லாம் கரைஞ்சுபோச்சு
இனி நீங்கள்தான் எங்களுக்கு ஹொட்டல் சாப்பாட்டுச்செலவுக்கெல்லாம் பார்க்கவேணுமென்று புதுக்கதை தொடங்கலாம் அதுபற்றி யோசிக்க வேணும்
இந்த கம்ப்யூட்டர் யுகத்தில இப்படிக் கனவு சகுனம் என்று பஞ்சாங்கமாய் இருக்கிறியே எனக்குள்ளும் மெல்லிய திக் இருந்தாலும் ராதாவைத் தைரியப்படுத்தினேன்
கவலையின்றி பெரிய பெரிய பயணவுறைகளில் வாங்கிய பட்டுப்புடவைகளையும் வெள்ளிப்பாத்திரங்கள் நகைகள் கைமணிக்கூடுகள் அனைத்தையும் கட்டில் முழுவதும் பரப்பிவைத்து பிரித்துப் பிரித்து அடுக்கிக் கொண்டிருந்தார்கள்
போகும்போது வேகநெடுஞ்சாலையில் டாக்ஸிக்குள்ளிருந்து குருவி குவிக் குவிக் என்பதுபோல ஒலி வரவே புதுப்பெண் தன் கணவனிடம் ஒரு குழந்தைக்குரிய வியப்புடன் அது என்ன என்று கேட்டார்
இந்த கிமீட்டருக்கே வாயைப்பிளந்தால் எப்படிஅங்கே வாருமன் உமக்கு  கிமீ எல்லாம் காட்டிறன் மாப்பிள்ளை எடுத்த எடுப்பில அப்பிடி எல்லாம் செமவேகம் பிடிக்கதையுங்கோ
சாப்பிட்டானதும் மொழுமொழு வென்றிருந்த மெழுகுக்கால்களோடு எமக்குப் பரிமாறிக்கொண்டிருந்த பரிசாரகி மங்களமாக இது எமது கொம்பிளிமென்ட் என்று லிசீவைன் பரிமாறவும் அவளின் பிருஷ்டத்தில் ராதா தட்டினான்
நீ கொடுத்த  வெள்ளி டிப்ஸுக்கு ஈஈ என்று ஈய்த்துக்கொண்டு உன் பின்னால வந்திடுவாளாக்கும் அவளொன்றும் சம்பளத்துக்கு வேலை பார்க்கிற பெண்ணல்ல ரெஸ்ரோறன்ட் சொந்தக்காரியாக்கும் இப்ப குசினிக்குள்ள போயிட்டாள் உனக்குச்சொருக கத்தியோடதான் வாறாளோவுந்தரியாது சீனாக்காரி
அவ்வளவு போதையிலும் ட்ராஃபிக்கான அந்தச்சாலையின் வாகனங்களில் அடிபடாமல் எப்படித்தான் குறுக்கறுத்தானோ குடல்தெறிக்க ஓடிச் சாலையின் மறுபக்கத்தில் நின்றான்
ஒரு மாமாங்கத்துக்கு முன்னால் நீர்கொழும்பில் ஒரு உறவினர் வீட்டில் தங்க நேர்ந்தபோது அங்கே அவர்கள் அயல்வீட்டில் ஏழெட்டுக்குழந்தைகளோடு வாழும் சாந்தமேரி எனும் பெண் எழுதியிருந்தாள்
இரண்டாவது கடிதம் நைரோபியிலிருந்து புறப்பட்டு ஃப்ராங்ஃபேர்ட்டில் தரித்து வார்ஷோவுக்குப் பறக்கும் அல்இத்தாலியா ஃப்ளைட்டில் ஃப்ராங்ஃபேர்ட் அனுப்புவதற்காக நாம் நைரோபிக்கு அனுப்பி அங்கு கொலராவோ பன்றிக்கய்ச்சலுக்கோ தொற்றாகி மருத்துவமனையில் அனுமதிக்கப்பட்ட இரண்டாவது நாளே இரு இளைஞர்களின் பெற்றோர்களும் கலந்து பேசிக்கொண்டு எழுதியிருந்தார்கள்
மூன்று இளம்பெண்கள் புதிய ஏஜென்ட் ஒருவரால் சிங்கப்பூர் அழைத்து வரப்பட்டுப் பின் ஏஜென்ட் லாவோஸுக்கோ எங்கேயோபோய் தொங்கிக்கொண்டுவிட அம்போவென விடப்பட்டவர்கள்
அவர்கள் சிங்கையில் நின்று சீரழியப்போகிறார்களே என்று மூவரையும் சொந்தப் பணத்தில் அம்ஸ்ரடாம் ஊடாக ஜெர்மனிக்கு அனுப்பினோம்
அங்கே சிக்கலின்றி உறவினர்களைப் போய் அடைந்தவர்கள் பாதங்களுக்கு பூச்சொரிதல் தவிர்த்து மற்றெல்லா வகையிலும் நன்றி நவின்றிருந்தார்கள்
நீ வந்து ஃப்ரான்ஸில இருக்கிற ஒரு ஆளின்ர புத்தகத்தில போகப்போகிறாய் அதே ஃப்ரான்ஸிலிருந்து வந்தவள் மாதிரி உன் நடையுடை பாவனைகள் எல்லாம் இருக்கவேணும் கண்டியோ ஓமென்று தலையைப்பலமாக ஆட்டுவாள்
செவ்வந்தியை இரவு படுக்கமுதல் நல்லாய் முழுகவைத்து கேசம் காத்தில பறக்கிற ஒரு மொட் கேர்ளாய் அவளுக்குக் ஹேயர் ஸ்டைல் பண்ணிவிடுங்கோ
உந்தப் பஞ்சாபி சுடிதார் எல்லாவற்றையும் சுருட்டி உள்ளே வைச்சிட்டு நாங்கள் வங்கித்தாற ஜீன்ஸுக்குள்ள செவ்வந்தியை ஒருமாதிரி இறக்கிவிடுங்கோ
ஜீன்ஸ் வாங்கும்போது டென்னிஸ் வீராங்கனைகள் அணிவது மாதிரி பிங்கலரில தலைக்கு ஒரு அகலமான பாண்டும் வாங்கிவைத்திருந்தோம்
மற்றவர்களைக் கூப்பிட்டு என்ன சொன்னாங்கள் உங்களுக்கு என்று ஏசினால் அண்ணை நாங்கள் என்ன செய்யிறது இரவு அவளுக்கு ஒரு டியூப் ஷம்போ போட்டு முழுகத்தான் வைச்ச நாங்கள்
அவள் ஃப்ரான்ஸில் தன்னுடைய பேர் ஊர் விலாசத்தைச் சொல்லிக்கொடுத்து சரியாகச் சொல்கிறாளா என்பதை மறுபடிமறுபடி சொல்லச் சொல்லிச் சரிபார்த்தோம்
அடியேஉன்னை ஒருத்தரும் இங்க விழுங்க மாட்டாங்கள் சும்மா எங்களோட கதைச்சுக்கொண்டு மனுஷனோடை பாரீஸில டூயட்பாடிச் சுத்துறதை நினைச்சுக்கொண்டு சந்தோஷமாய் நில்லு பார்ப்பம்
அடியே முழுசாதடி அவங்கள் பயந்து கவுண்டரை விட்டுட்டுப் பின்னால பாயப்போறாங்கள் முன்னால நின்ற ஒரு வெள்ளைக்கார முதியவரை அடுத்து இவள் முறை வந்தது
இப்போது அலுவலர் பாஸ்போட்டைக் கையில் எடுத்துப்பார்த்தபடி ஹாய்ஹவ் வாஸ் யுவர் ட்றிப் இன் சிங்கப்பூர் சடிஸ்ஃபையிங்
ஆபீஸருக்கு எல்லாம் புரிந்துவிட என்னைப்பார்த்து ப்ளீஸ் டேக் ஹேர் அவுட் இஃப் யு ட்றை நெக்ஸ்டைம் ஐ வில் ஹாவ் டு றிபோர்ட் டு த போலீஸ் என்றான்
அவளுக்குக் கடைசியாக கட்டைப்பாவாடை கட்டுவித்து பொனி டெயில் எல்லாம் கட்டிச் சின்னப்பெண்போலச் சிங்காரித்து சித்தப்பா ஒரு அப்பாவும்  வயது மகளுமாக ஒரு புத்தகத்தில் அனுப்பி வைத்து உதவினார்
இப்பெண்கள் ஜெர்மனி போய்ச்சேர்ந்து ஒருவாரமிருக்கும் ஒரு சனிக்கிழமை இரவு  மணிக்குமேல் இருவரும் உணவகம் ஒன்றில் அடைந்துவிட்டு ஹொட்டலுக்கு அரை மப்பில் றேஸ்கோர்ஸ் வீதியால் திரும்பிக்கொண்டிருக்கையில் மலேசிய அல்லக்கை ஒருவனால் உழவாரப்பிடியோ ஹாக்கி மட்டை போலிருந்த ஒரு தடியால் இருட்டினுள் தாக்கப்பட்டோம்
இருட்டடி நிச்சயம் சகோதர ஏஜென்ட் ஒருவரின் கைங்கரியந்தான் வெறும் தொழிற்பொறாமையோ அல்லது நான் கூட்டிவந்த பயணியை எப்படி இவர்கள் அனுப்பலாம் என்கிற தயாளசிந்தையோ தெரியவில்லை
மறுநாள் மூவ் கிறீம் வாங்கி ஒருவருக்கொருவர் தேய்த்துக்கொண்டு ஹொட்டல் பையன் ஒருவனை அனுப்பி செட்டிநாடு உணவகத்தில் சாப்பாடு எடுப்பித்துச் சாப்பிட்டுவிட்டு கலங்கல் தொலைக்காட்சியில் சம்பந்தா சம்பந்தமில்லாத செய்திகளைப் பார்த்துக்கொண்டும் தொலைபேசி அழைப்புகளை எதிர்பார்த்துக்கொண்டும் அறையிலேயே முடங்கிக் கிடந்தோம்
அவர்களின் விசாக்களை அம்ஸ்ரடாம் அதிகாரிகள் சந்தேகிக்காமல் நாட்டுக்குள் நுழைய அனுமதித்து விட்டார்களாயின் இதுவரையில் போன் செய்திருப்பார்கள்
விசாக்களில் சந்தேகம் வந்து சிக்கலாகி நான் சொல்லிக்கொடுத்தபடி அரசியல் தஞ்சம் கோரியிருப்பார்களாயின் கரித்தாஸோ செஞ்சிலுவைச் சங்கத்தினரோ வந்து அவர்களைப் பொறுப்பேற்று தமது ஹொட்டலில் தங்கவைப்பார்கள்
ஹொட்டல் பையன் கோப்பி கொண்டுவருறான் எனக்கதவைத் திறந்தால் என்னவொரு திருக்கோலம் அணிந்துகொண்டுபோன அதே உடுப்புகளுடன் தலைகள் எல்லாம் கலைந்திருக்க முகமெல்லாம் எண்ணெய் வழிந்தபடி பயணக்களைப்புடன் அம்ஸ்ரடாம் குழு வாசலில் தரிசனம் தந்தது போன சனிக்கிழமை ஃப்ளைட் ஒன்று அம்ஸ்ரடாம் ஏர்போட்டில நின்றபோது சில இலங்கைத்தமிழர்கள் இறங்கிப்போய் அரசியல் தஞ்சம் கோரியிருக்கிறார்கள்
வாரவிடுமுறை நாட்களில் செஞ்சிலுவைச்சங்க அலுவலர்களோவேறு சமூகசேவை அமைப்பின் அலுவலர்களோ இருக்கமாட்டார்களாம் ஆதலால் திங்கள் வரையில் இவர்களை ஒரு ஹோலில் தடுப்பில் வைத்திருந்திருக்கிறார்கள்
அதைப்புரியாமல் நம்மசனம் எங்கே திருப்பி அனுப்பிவிடுவார்களோ என்ற பயத்தில ஜன்னலை உடைத்து வெளியே பாய்ஞ்சு றண்வேயில வழியே ஓடித்தப்பியிருக்கு அந்த எரிச்சலில் இருந்த அலுவலர்கள் இலங்கையர்கள் என்றவுடன் எம்மைப்பிடித்து அடுத்த ஃப்ளைட்டிலேயே டிபோர்ட் பண்ணிவிட்டாங்கள்
அறையில் ஏமாற்றமும் அந்தகாரமும் மௌனமும் நிறைந்து கனத்தன இவர்களை நிமிர்ந்து பார்க்க விரும்பாமல் ராதா தொடர்ந்து குப்புறப் படுத்திருந்தான்